Nid wenigi vo de Dierarte wo in dr Taiga einisch gläbt hai, git s hützudag nümme. Elch, Rendier und Reh wärde vo bruune Bäre und Wölf gjagd. Es git au Marder, Dächs, Iltis und Wisel. Dr Zobel, wo für si Belz gjagd wird, isch sälte und dr Luchs ganz uusgrottet worde. Vo Nagedier het s Eicherli, dr wiiss arktisch Haas und in de gmischde Wälder dr grau Haas und dr Biber. Es git au vili Vogelarte: s schwarze Birkhuehn, Schnäpfe, wiissi Räbhüehner, Schbächd, Üüle, Amsle läbe in bewaldete Regione, Gäns, Änte und Giwitz ehnder uf offnige Matte.